Фліунт

Фліунт () —  старажытнагрэчаскі  горад-дзяржава на паўночным захадзе  Аргаліды (Пелапанес), які межаваў з  Аркадзіяй і Сікіёнам . Паводле легенд спачатку называўся Арэтырэя і быў перайменаваны ў гонар арганаўтаў Фліянта, які нарадзіўся ў гэтым горадзеПаўсаній. Апісанне Элады, II 12, 6. Выхадцамі з Фліунта лічылі заснавальнікаў  Клазаменаў і грэчаскіх першапасяленцаў Самаса.

З  ахейскіх часоў у горадзе ўшаноўвалі  Гебу,  Дэметру і  Артэміду. Гэтыя культы захаваліся і пасля таго, як горад захапілі дарыйцы.

Фліунт быў уключаны ў склад аргаскіх уладанняў Фідонам. Пасля перамогі спартанцаў пад  Сепеяй увайшоў у  Пелапанескі саюз. Нягледзячы на трывалы саюз са Спартай, у Фліунце ішла жорсткая барацьба паміж прыхільнікамі  алігархіі і  дэмакратыі, кропку ў якой паставіў спартанскі цар  Агесілай. Пасля 12-месячнай аблогі ў  380 г. да н.э., ён атрымаў Фліунт і канчаткова зацвердзіў у ім алігархічны рэжымFine, John V.A. The Ancient Greeks: A critical history. Harvard University Press, 1983, с.559. Да Пелапанескай вайны Фліунт стаяў на боку спартанцаў; 200 фліясійцаў ваявалі пад камандаваннем Леаніда пры Фермапілах з персамі.

У 394 г. у Фліунце адбыўся дэмакратычны рух, пасля чаго выгнаныя алігархі звярнуліся па дапамогу да Спарты. Хоць фліясійцы і адчынілі вароты лакедэманянам, але алігархія была адноўлена толькі пасля шэрагу ўнутраных разладаў і новага нашэсця лакедэмонскага войска на чале з Агесілаем. Пасля гэтага, нягледзячы на спробы дэмакратыі зацвердзіцца ў Фліунце і на напады аргівян, сікіёнцаў і аркадзян, фліясійцы заставаліся вернымі Спарце.

У перыяд, які непасрэдна папярэднічаў рымскаму заваяванню, Фліунт стаяў на боку Ахейскага саюза. Географ II ст. Пталамей згадвае пра Фліунт як пра частку Аргіўскай вобласці.міні|250пкс|Размяшчэнне Фліунта на Пелапанесе і адносна Істма

 Літаратура 
 Fine, John V.A. The Ancient Greeks: A critical history. Harvard University Press, 1983

Катэгорыя:Гарады Старажытнай Грэцыі